PRITARTA

Molėtų rajono savivaldybės

tarybos 2019 m. kovo d.

sprendimu Nr.B1-

**MOLĖTŲ R. KIJĖLIŲ SPECIALIOJO UGDYMO CENTRO 2018 METŲ ATASKAITA**

|  |
| --- |
| Ugdymo centro strateginiame plane ir metinės veiklos užduotyse išskirtos šios prioritetinės sritys bei numatyti strateginiai tikslai:  1. Prioritetas. Ugdymas orientuotas į kiekvieną mokinį.  2017/2018 ir 2018/2019 mokslo metų eigoje etapais/pusmečiais kompleksiškai įvertinta 22 -iejų didelių ir labai didelių specialiųjų ugdymosi poreikių mokinių raida, gebėjimai, ir ugdymo(si) sunkumai, sveikata, stipriosios savybės. Didelis dėmesys skirtas metodų, būdų, ir priemonių parinkimui ir personalizuotam pritaikymui, siekiant tolimesnės mokinio asmeninės pažangos, jo gebėjimui būti veikliam, savarankiškam, dalyvauti kartu su kitais kūrybinėse, darbinėse veiklose, jaustis naudingiems. Ugdymo centre įgyvendinant bendruosius ugdymo planus 4-iems lavinamųjų klasių komplektams, kiekvienam mokiniui rengiami ir įgyvendinami individualūs ugdymo planai ir individualios ugdymo programos. Visa teikiama pagalba mokiniui ir ugdymas, bei ugdymo centro veiklą reglamentuojantys dokumentuose numatyti siekiniai suponuoja į skirtingus kiekvieno mokinio poreikius ir galias.  2. Prioritetas. Mokytojų ir vadovo saviugda ir kvalifikacija.  Keliant ugdymo centro pedagogų ir vadovo kvalifikaciją ir kompetenciją ne tik įgyta naujų žinių ir įgūdžių LMNŠC, Ugdymo plėtotės, Molėtų ŠPT, Panevėžio, Rokiškio ŠC seminaruose, renginiuose, skirtuose specialiajam ugdymui ir švietimo pagalbai. Vertinta ir įsivertinta savo kaip dirbančio/jų su specialiųjų poreikių mokiniais veikla, dalytasi gerąją darbo patirtimi švietimo įstaigoje, kuriama bendros atsakomybės kultūra pasidalijant ir perskirstant lyderyste darbo grupėse, Vaiko gerovės komisijoje, projektinėse veiklose.  3. Prioritetas. Neįgalių vaikų neformaliojo ugdymo kokybė.  Optimizuotos neformaliojo ugdymo veiklos, vykdant popamokinę veiklą ir neformaliojo švietimo būrelius. Informacinių technologijų ir sporto būrelių veiklos integruotos į popamokinę veiklą. Sėkmingai bendradarbiauta su kitomis valstybinėmis institucijomis ir NVO, skatinančioms neįgalių vaikų neformalųjį ugdymą –Molėtų Krašto muziejumi, Molėtų biblioteka, Panevėžio „Šviesos“ specialiojo ugdymo centru, Rokiškio pagrindine mokykla ir kt. Rasti nauji socialiniai partneriai, su kuriais susitarta dalyvauti ESTB projekto „Interreg“ veiklose iš Visagino „Verdenės“ gimnazijos ir Latvijos Dagdos specialiosios mokyklos. 2018 metais vykdytos projektinės veiklos: kartu su LMNŠC “Paukščiai- mūsų draugai“, su Lietuvos pašto Molėtų skyriumi ir Molėtų r. savivaldybės Kultūros ir švietimo skyriumi “Kitoks paštukas“. Aktyviai dalyvauta prevencinėse programose „Be patyčių“, „Judumo savaitė“, organizuotos tradicinės ir netradicinės šventės bendruomenėje, aktyviai dalyvauta Lietuvos šimtmečio minėjimo renginiuose.  4. Prioritetas. Ugdymosi aplinkos gerinimas.  Pagerinta ugdymosi aplinką specialiųjų ugdymosi poreikių mokiniams. Mokiniai prisideda prie ugdymo centro aplinkos kūrimo savo darbais, piešiniais, aplikacijomis ir kt. Ugdymo centre nevengiama, kad ir neužbaigtus ar neištobulintus mokinių darbus pristatyti kitų vertinimui kaip kūrybinio proceso ar komandinio darbo rezultatą, ne tik ugdymo centre, bet ir už jo ribų. Devyniolika didelių ir labai didelių specialiųjų poreikių mokinių išmoko naudotis sukurta virtualia aplinka: planšetėmis, interaktyvia lenta, individualiai pritaikytomis programėlėmis, šeši mokiniai socialiniais tinklais. Pasirengta ir sėkmingai pereita prie mokinių sveikatai palankesnės mitybos. |

Molėtų r. Kijėlių specialiojo ugdymo centro direktorė Asta Jakovlevienė